Timoti Dalton

Timoti Dalton (; ) — Böyük Britaniya aktyoru. Daha çox Edvard Roçester və Ceyms Bond rolları ilə məşhurluq qazanmışdır.

 Həyatı 
Timoti Dalton 21 mart 1946-cı ildə Vöyük Britaniyanın Uels qraflığının Şimali Uels bölgəsində yerləşən Denbişir unitar inzibati ərazisinin Koluin Bey şəhərində doğulmuşdur. Atası İkinci dünya müharibəsində yaradılan, Böyük Britaniyanın "Xüsusi əməliyyatların idarə edilməsi" kəşfiyyat-diversant bölməsində xidmət etmişdir. Bu bölmə rəsmi olaraq 1946-cı ildə ləğv edilmişdir. Həmin ildə Timoti Daltonun atası, ailəsi ilə birgə Derbişir qraflığının Belper şəhərinə köçür. Timoti Dalton 16 yaşında məktəbi bitirmiş və teatrda çalışmışdır. 1966-cı ildən başlayaraq filmlərdə, ardınca televiziya seriallarında iştirak etməyə başlayır. 1983-cü ildə Şarlotta Brontenin yazdığı "Ceyn Eyr" əsəri əsasında Culian Emyes tərəfindən çəkilən "Ceyn Eyr" filmində iştirak etmişdir. Film "Edvard Roçester" rolunu canlandırmış və böyük müvəffəqiyyət əldə etmişdir. 1987-ci ildə "Yaşayan gün işığı" və 1989-cu ildə "Öldürməyə lisenziya" filmlərində "Ceyms Bond" rolunu canlandırmışdır. 1994-cü ildə "Skarlett" filmində "Rett Batler" rolunu canlandırmış və "Ceyms Bond" rolunu canlandırmış filmlərdə, olduğu kimi böyük gəlir əldə etmişdir.Rubin, Steven Jay (1995). The Complete James Bond Movie

Timoti Dalton 1995-ci ildə Londonda keçirilən kinofestivalda model olan Oksana Petrova Qriqoryeva ilə tanış olur. Bu kinofestivalda Oksana Rusiyanın populyar kinorejissoru Nikita Mixalkovun tərcüməçisi idi. Bir müddət sonra onlar ailə həyatı qururlar. 7 avqust 1997-ci il tarixində onların Aleksandr adında övladı dünyaya gəlir, lakin onların evliliyi uzun müddətli olmur və bir müddət sonra boşanırlar.Hardy, Rebecca (24 February 2007). "Daniel Craig doesn't know what he's in for". Daily Mail (London). p. 16.

 Filmoqrafiya 
 İl Film Rol Qeydlər1968  Şir qışda  Filip II Avqust 1970  Kromvel  Şahzadə Rupert 1971  Mariya — Şotlandiya kraliçası  Henri Darnli 1978–1979  Yüzillik  Oliver Sekkomb  miniserial1979  Aqata  Polkovnik Arçibald Kristi  miniserial1980  Parıltı Qordon  Şahzadə Parin 1983  Ceyn Eyr  Edvard Roçester  miniserial1987  Yaşadan gün işığı  Ceyms Bond 1989  Öldürməyə icazə  Ceyms Bond 1994  Skarlett  Rett Batler 1997  Kosmetoloq və bədheybət  Boris Poçenko 1997  Xəbərverən DCI Rennie 2009–2010  Doktor Kim  Zamanı idarə edən Rassilon 2010  Turist  Baş Müfəttiş Conson 2010  Oyuncaqların hekayəsi 3  Cənab Tikan 

 İstinadlar 

 Xarici keçidlər 


Kateqoriya:Britaniya aktyorları
Kateqoriya:XX əsr aktyorları
Kateqoriya:XXI əsr aktyorları